पाएं अपने शहर की ताज़ा ख़बरें और फ्री ई-पेपरडाउनलोड करें
प्रशासन की छोटी-छोटी खामियां तकनीकी उलझने भी महामारी को मात देने में आड़े आ जाती हैं। ऐसा रविवार को अलवर जिले के सीएचसी अलावड़ा व रामगढ़ सहित कई जगहों पर देखने को मिला। यहां सुबह नौ बजे से वैक्सीन लगनी शुरू होनी थी। लेकिन, दोपहर एक बजे तक भी वैक्सीन लगना शुरू नहीं हुई। पहले बताया गया कि साइट चालू नहीं हो पा रही। बाद में पता लगा कि कम्प्यूटर में दिक्कत है। जिसके कारण यहां आए लोगों को मुश्किलें झेलनी पड़ी। काफी लोग बिना वैक्सीन लगवाए ही वापस लौट गए।
वैक्सीन लगवाने आए लोगों ने कहा
अलावड़ा सीएचसी पर आए रामचंद्र शेखर ने कहा कि सुबह नौ बजे आए थे। अब कह रहे हैं साइट नहीं चल रही है। अलावड़ा ही नहीं रामगढ़ में भी दिक्कत आ रही है। राकेश ने कहा कि वह भी सुबह 10 बजे आया था। लेकिन, अब तक टीका नहीं लगा है। कह रहे हैं तकनीकी खराबी है। यहां पीने के पानी का इंतजाम भी नहीं है। बीसीएमएचओ अमित राठौड़ ने बताया कि सर्वर के कारण दिक्कत आ रही है।
उत्साह से आए थे, लाइन में थक गए
सीएचसी अलावड़ा में सुबह नौ बजे से पहले ही लोग वैक्सीन लगवाने पहुंच गए थे। उस समय उत्साह था। लेकिन, समय बीतता गया वैक्सीन लगने की शुरूआत नहीं हुई। लाइन में लगे लोग अन्दर बैठे डॉक्टर व अन्य स्टाफ से पूछत रहे कि वैक्सीन कब से लगना शुरू होगी। लेकिन, कोई जवाब नहीं दे सका। बाद में पता चला ऑनलाइन रजिस्ट्रेशन को देखने के लिए कम्प्यूटर ही चालू नहीं हो पाया। इस कारण वैक्सीन लगना शुरू नहीं हो सकी।
रामगढ सहित कई जगह परेशानी
अलावड़ा सीएचसी के नर्सिंग स्टाफ ने बताया कि सर्वर की समस्या सब जगहों पर है। इस कारण टीका लगाने में दिक्कत आई है। एक साथ लोड पड़ने के कारण सर्वर डाउन हो जाता है।
कैंटेंट व फोटो: रमेश प्रजापत, अलावड़ा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva mar_Deva zho_Hant eng_Latn